CELEX: 62009FN0096
Language: et
Date: 2010-03-26 00:00:00
Title: Kohtuasi F-96/09: 26. märtsil 2010 esitatud hagi — Cullado Martorell versus komisjon

5.6.2010   
            
            
               ET
            
            
               Euroopa Liidu Teataja
            
            
               C 148/54
            
         26. märtsil 2010 esitatud hagi — Cullado Martorell versus komisjon
   (Kohtuasi F-96/09)
   2010/C 148/95
   Kohtumenetluse keel: hispaania
   
      Pooled
   
   Hageja: Eva Cullado Martorell (Augsburg, Saksamaa) (esindaja: advokaat M. Díez Lorenzo)
   
      Kostja: Euroopa Komisjon
   
      Hagi ese ja sisu
   
   Nõue tühistada otsused, millega otsustati mitte lubada hagejat avaliku konkursi EPSO/AD/130/08 suulistele katsetele ja keelduti andmast võimalus tutvuda parandatud kirjalike katsete vastustega; samuti nõue tühistada tagasiulatuvalt avaldatud hispaania keele jurist-lingvistide töölevõtmise reservnimekiri.
   
      Hageja nõuded
   
   
               —
            
            
               tühistada 14. septembri 2009. aasta otsus, millega Euroopa Personalivaliku Amet (EPSO) keeldus edastamast hagejale koopiat viimase kirjalike katsete vastustest ning individuaalset hindamislehte, kus on märgitud põhjused, miks konkursikomisjon otsustas anda talle viimase kirjaliku katse c eest elimineeriva punktisumma 18/40, ning jäeti rahuldamata avaliku konkursi EPSO AD/130/80 suulistele katsetele lubamise taotlus;
            
         
               —
            
            
               tühistada 23. juuli 2009. aasta otsus, milles EPSO teavitas hagejat elimineeriva punktisumma 18/40 muutmata jätmisest viimase kirjaliku katse c eest ning keelduti lubamast hagejal võtta osa konkursi EPSO AD/130/08 suulistest katsetest, mille alusel koostati hispaania keele jurist-lingvistide töölevõtmise reservnimekiri;
            
         
               —
            
            
               tühistada pärast konkursi läbiviimist avaldatud reservnimekiri tagasiulatuvalt selle avaldamise päevast alates;
            
         
               —
            
            
               mõista kohtukulud välja komisjonilt.